ທ່ານ Trump ຕ້ອງຕິ ການຄວບຄຸມປືນ ທ່ານໂອບາມ ແລະ ທ່ານນາງ Clinton ຢູ່ບ່ອນ ໂຄສະນາຫາສຽງ
ຜູ້ສະໝັກ ປະທານາທິບໍດີ ຂອງພັກຣີພັບບລີກັນ ກ່າວວ່າ ຖ້າຄົນມີປືນຕື່ມ ການຍິງກັນ ທີ່ເມືອງ Orlando ອາດຊ່ອຍໃຫ້ ການໂຈມຕີດັ່ງກ່າວ ຍຸຕິລົງ.
ຜູ້ທີ່ຄາດວ່າ ຈະໄດ້ຮັບການສະເໜີຊື່ແຕ່ງຕັ້ງເປັນຜູ້ສະໝັກປະທານາທິບໍດີຂອງພັກຣີພັບ ບລີກັນ ໄດ້ໃຊ້ຄຳເວົ້າທີ່ບໍ່ສຸພາບ ໃນການໂຄສະນາຫາສຽງທີ່ລັດເທັກຊັສ ໃນຄືນວັນສຸກ ວານນີ້ ໃນການກ່າວເຖິງມືປືນ ທ້າວ Omar Mateen ທີ່ໄດ້ຍິງສັງຫານຢູ່ບາກະເທີຍໃນເມືອງ Orlando ລັດ Florida ທີ່ໄດ້ສັງຫານ 49 ຄົນແລະໄດ້ຮັບບາດເຈັບອີກ 53 ຄົນ ນອກນັ້ນ ທ່ານ Donald Trump ຍັງໄດ້ກ່າວຕໍ່ຝູງຊົນເຖິງຜົນຂອງຄ່ຳຄືນທີ່ເສົ້າໂສກດັ່ງ ກ່າວອາດຈະແຕກຕ່າງໄປຈາກນີ້ ຖ້າພວກທີ່ໄປທ່ຽວບາຫາກມີອາ ວຸດປືນ ມະຫາເສດຖີພັນລ້ານ ກ່າວຕໍ່ຝູງຊົນທີ່ພາກັນໂຮ່ຮ້ອງຊົມເຊີຍວ່າ “ຖ້າຈຳນວນນຶ່ງຂອງຜູ້ຄົນເຫລົ່ານັ້ນຫາກມີປືນຄັດຢູ່ນີ້ ຄັດໃສ່ແອວຫລືຫົວເຂົ່າຂອງເຂົາເຈົ້າແລະທ້າວໂຈນຊົ່ວອອກມາ ແລະເລີ້ມຍິງສັງຫານ ແລະນຶ່ງໃນຜູ້ຄົນທີ່ຢູ່ໃນຫ້ອງບັງເອີນມີປືນແລະກໍເລີ້ມຍິງຕອບໂຕ້ ບຸ້ມ ບຸ້ມ ບຸ້ມ ພວກທ່ານຄົງຮູ້ວ່າມັນຄົງຈະເປັນພາບທີ່ສວຍງາມສຳລັບສາຍຕາ ” ພ້ອມດຽວກັນນີ້ ທ່ານ Trump ຍັງໄດ້ຕຳໜິຕິຕຽນ ປະທານາທິບໍດີບາຣັກ ໂອບາມາ ຊຶ່ງອີກຄັ້ງນຶ່ງໄດ້ຮຽກຮ້ອງໃຫ້ຄວບຄຸມປືນເຄັ່ງຄັດຂຶ້ນກວ່າເກົ່າຫລັງຈາກໄດ້ມີການສັງຫານ ໝູ່ຢູ່ເມືອງ Orlando ປະທານາທິບໍດີໂອບາມາ ກຳລັງພະຍາຍາມນຳເອົາເລື້ອງກໍ່ການຮ້າຍ ເຂົ້າມາພົວພັນກັບປືນ ແລະພວກທ່ານຄົງຮູ້ມັນບໍ່ແມ່ນປືນ ທ່ານ Trump ກ່າວວ່າ “ມັນບໍ່ແມ່ນປືນ ມັນແມ່ນພວກຫົວຮຸນແຮງ ມັນແມ່ນຄວາມກຽດຊັງ ມັນແມ່ນຄວາມກຽດຊັງທີ່ຝັງເລິກຢູ່ໃນຈິດໃຈ ” ສ່ວນຄູ່ແຂ່ງຂອງທ່ານ Trump ຈາກພັກເດໂມແຄຣັດກໍບໍ່ສາມາດຫຼົບຫຼີກໄປຈາກຄວາມ ໂກດແຄ້ນຂອງທ່ານໄດ້ເຊັ່ນດຽວກັນ ທ່ານໄດ້ກ່າວຕໍ່ພວກສະໜັບສະໜຸນທ່ານວ່າ ທ່ານນາງ Hillary Clinton ຢາກອະນຸຍາດໃຫ້ພວກອົບພະຍົບເຂົ້າມາໃນສະຫະລັດຈາກປະເທດຕ່າງໆ ບ່ອນທີ່ພວກເຂົາເຈົ້າຕ້ອງການ ຢາກສັງຫານພວກກະເທີບແລະຈັບເອົາພວກແມ່ຍິງໄປເປັນຂ້າທາດ ແລະທ່ານນາງ Clinton ຢາກໃຫ້ພວກເຂົາ ຫລັ່ງໄຫລເຂົ້າມາໃນປະເທດນີ້ ພວກຜູ້ນຳ ຂອງພັກຣີພັບບລີກັນບາງຄົນ ຂໍຮ້ອງໃຫ້ທ່ານ Trump ຜ່ອນເບົາສຳນວນໂວ ຫານຂອງທ່ານລົງ ແຕ່ທ່ານໄດ້ປະຕິເສດແບບບໍ່ເອົາຫົວຊາ